Du ser på Annonser

De norske filmskaperne Martin Sofiedal og Magnus Owe er ferdig med innspillingen av kortfilmen basert på åpningssekvensen i Uncharted: Drake's Fortune. I dagene mellom 4. og 7. august var gjengen ute for å feste alt til film, og skal vi tro dem var både hovedrolleinnehaver David Owe og stuntmennene i storform.

Vi har fått fatt i et knippe bilder fra innspillingen, og det virker absolutt stemningsfullt og lovende. Hvis du vil holde deg enda mer oppdatert på kortfilmen, bør du sjekke ut den offisielle Facebook-siden.

Som plakaten sier skal filmen være ferdig allerede i september i år. Følg med for informasjon om premierevisning.

Båtscenen fant sted utenfor Aker Brygge i Oslo. Her ser vi piratene fra Universal Key Stunt Group og innspillingsleder Bjørn Erik Myran.

Regissør Martin Sofiedal instruerer stuntmennene fra Universal Key Stunt Group.

Det er kanskje ikke så ille å være stuntmann likevel...

Scenograf Merethe Holtet og regissør Martin Sofiedal nyter en kaffe midt i skattejakten...

Magnus Owe og Rolf Bang - rimelig fokuserte på oppgaven...

Foreløpig det tydeligste bildet vi får se av hovedpersonen selv...

Magnus Owe og fotoassistent Nicklas Reitan i jungelen på Oslos østkant.

Foto: Anders Risebrobakken og Denise Aastrøm

Du ser på Annonser

Detaljerte bilder av både kisten og den ikoniske boken finner du her.